ગુજરાતમાં ગુરુવારે બીજા તબક્કાનું મતદાન પૂર્ણ થઈ ગયું છે. એક્ઝિટ પોલના આંકડા આવવાની પણ શરુઆત થઈ ગઈ છે. તમામ મીડિયા અને એજન્સીના સર્વે અનુસાર ગુજરાત અને હિમાચલ પ્રદેશમાં ભાજપને સ્પષ્ટ બહુમતી મળવાનું જણાવ્યું છે. જો કે શેરવોટની દષ્ટ્રીએ ભાજપને નુકશાન થશે, તેમ એક્ઝિટ પોલમાં જણાવ્યું છે. પણ ગુજરાતમાં પાટીદાર ફેકટર હોવા છતાં નરેન્દ્ર મોદીનો જાદુ બરબકાર રહ્યો છે. આપને જણાવી દઈએ કે, રાજ્યની કુલ 182 વિધાનસભા બેઠક માટે 9 ડિસેમ્બર અને 14 ડિસેમ્બર એમ બે તબક્કામાં મતદાન કરવામાં આવ્યું હતું. આ વખતની ચૂંટણીમાં ભાજપ અને કોંગ્રેસ વચ્ચે સીધો મુકાબલો રહ્યો હતો. ત્રીજા મોરચાનું કોઈ ખાસ મહત્વ રહ્યું નહતું. જોકે હાર્દિક પટેલ, જીજ્ઞેશ મેવાણી અને અલ્પેશ ઠાકોરે કોંગ્રેસને સમર્થન આપ્યું હતું. જેનાથી પરિણામમાં કોઈ ઉલટફેર થઈ શકે તેમ માનવામાં આવી રહ્યું છે.